CELEX: 52012DP0102
Language: bg
Date: 2012-03-29 00:00:00
Title: Искане за защита на парламентарния имунитет на г-н Luigi de Magistris Решение на Европейския парламент от 29 март 2012 г. относно искането за защита на привилегиите и имунитета на Luigi de Magistris (2011/2098(IMM))

6.9.2013   
            
            
               BG
            
            
               Официален вестник на Европейския съюз
            
            
               CE 257/88
            
         Четвъртък, 29 март 2012 г.Искане за защита на парламентарния имунитет на г-н Luigi de Magistris
   P7_TA(2012)0102
   Решение на Европейския парламент от 29 март 2012 г. относно искането за защита на привилегиите и имунитета на Luigi de Magistris (2011/2098(IMM))
   2013/C 257 E/13
   
      Европейският парламент,
   
               —
            
            
               като взе предвид искането на Luigi de Magistris от 3 май 2011 г., обявено на пленарно заседание на 9 май 2011 г., за защита на имунитета му във връзка с производство, висящо пред Съда на Милано, Италия,
            
         
               —
            
            
               като изслуша Luigi de Magistris съгласно член 7, параграф 3 от своя правилник,
            
         
               —
            
            
               като взе предвид писмените заявления, направени от Luigi de Magistris в съответствие с член 7, параграф 3 от Правилника за дейността,
            
         
               —
            
            
               като взе предвид членове 8 и 9 от приложения към Договора за функционирането на Европейския съюз Протокол № 7 за привилегиите и имунитетите на Европейския съюз, както и член 6, параграф 2 от Акта от 20 септември 1976 г. за избиране на членове на Европейския парламент чрез всеобщи преки избори,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),
            
         
               —
            
            
               като взе предвид член 68 от Конституцията на Република Италия,
            
         
               —
            
            
               като взе предвид член 6, параграф 3 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0074/2012),
            
         
               А.
            
            
               като има предвид, че Luigi de Magistris, член на Европейския парламент, отправи искане за защита на своя парламентарен имунитет във връзка с производство, висящо пред италиански съд;
            
         
               Б.
            
            
               като има предвид, че искането от Luigi De Magistris е свързано с искова молба, подадена срещу него до Съда на Милано от името на г-н Giancarlo Pittelli във връзка с направени от Luigi de Magistris твърдения в книгата му „Assalto al PM, storia di un cattivo magistrate“ („Атака срещу държавния обвинител, историята на един лош магистрат“), публикувана през април 2010 г.;
            
         
               В.
            
            
               като има предвид, че според исковата молба изявленията, направени в тази книга, представляват клевета, която е довела до иск за обезщетяване на претърпени вреди;
            
         
               Г.
            
            
               като има предвид, че въпросната книга е публикувана по времето, когато Luigi de Magistris е член на Европейския парламент, след избирането му на изборите за Европейски парламент през 2009 г.;
            
         
               Д.
            
            
               като има предвид, че съгласно член 8 от Протокола за привилегиите и имунитетите на Европейския съюз членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им, както и че съобразно член 9 от този протокол, членовете имат, на територията на собствената си държава, имунитетите на членовете на техния парламент;
            
         
               Е.
            
            
               като има предвид, че Luigi de Magistris се позовава както на член 8, така и на член 9 от Протокола, но че член 9 не е релевантен предвид член 68 от Конституцията на Италианската република, и следователно той очевидно разчита само на член 8;
            
         
               Ж.
            
            
               като има предвид, че в съответствие с установената практика на Парламента фактът, че съдебното производство е с гражданскоправен или административноправен характер или съдържа определени елементи, които попадат в обхвата на гражданското или административното право, сам по себе си не пречи на прилагането на имунитета, осигурен от горепосочения член;
            
         
               З.
            
            
               като има предвид, че фактите по случая във вида, в който са изложени в исковата молба и в писмените заявления на Luigi de Magistris пред комисията по правни въпроси, сочат, че направените изявления нямат пряка и явна връзка с изпълнението от Luigi de Magistris на неговите задължения като член на Европейския парламент;
            
         
               И.
            
            
               като има предвид, че следователно при публикуването на въпросната книга Luigi de Magistris не е действал в изпълнение на задълженията си като член на Европейския парламент,
            
         
               1.
            
            
               Решава да не защити привилегиите и имунитета на Luigi de Magistris;
            
         
               2.
            
            
               Възлага на своя председател незабавно да предаде настоящото решение и доклада на своята компетентна комисия на компетентния орган на Италианската република и на Luigi de Magistris.
            
         
      (1)  Решение от 1964 г. по дело Wagner/Fohrmann и Krier, (101/63, Сборник, стр. 195), Решение от 1986 г. по дело Wybot/Faure и други, (149/85, Сборник, стр. 2391), Решение от 2008 г. по дело Mote/Парламент, (T-345/05, Сборник, стр. II-2849), Решение от 2008 г. по съединени дела Marra/De Gregorio и Clemente, (C-200/07 и C-201/07, Сборник, стр. I-7929), Решение от 2010 г. по дело Gollnisch/Парламент, (T-42/06, Сборник, стр. II-1135) и Решение по дело Patriciello, C-163/10 (все още непубликувано в Сборника).